
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA
Quetiapin Bluefish 25 mg filmtabletta
Quetiapin Bluefish 100 mg filmtabletta
Quetiapin Bluefish 150 mg filmtabletta
Quetiapin Bluefish 200 mg filmtabletta
Quetiapin Bluefish 300 mg filmtabletta
kvetiapin
Mielőtt elkezdené szedni ezt a gyógyszert, olvassa el figyelmesen az alábbi betegtájékoztatót.
· Tartsa meg a betegtájékoztatót. A benne szereplő információkra a későbbiekben is szüksége lehet.
· További kérdéseivel forduljon orvosához vagy gyógyszerészéhez.
· Ezt a gyógyszert az orvos személyesen Önnek írta fel. Ne adja át a készítményt másnak. Számára ártalmas lehet még abban az esetben is, ha tünetei az Önéhez hasonlóak.
· Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
A betegtájékoztató tartalma:

1.
Milyen típusú gyógyszer a Quetiapin Bluefish és milyen betegségek esetén alkalmazható?

2.
Tudnivalók a Quetiapin Bluefish szedése előtt
3.
Hogyan kell szedni a Quetiapin Bluefish -t
4
Lehetséges mellékhatások
5.
Hogyan kell a Quetiapin Bluefish -t tárolni
6.
További információk
1.
MILYEN TÍPUSÚ GYÓGYSZER A QUETIAPIN BLUEFISH ÉS MILYEN BETEGSÉGEK ESETÉN ALKALMAZHATÓ?
A  Quetiapin Bluefish az antipszichotikumok (neuroleptikumok) csoportjába tartozik, amely javítja a következő tüneteket , mint pl. a hallucináció, különös és ijesztő gondolatok, a viselkedés  megváltozása, a magányosság és zavartság érzése.

A Quetiapin Bluefish egy olyan betegség kezelésére is alkalmazható, amely  betegség befolyásolja  a  hangulatukat, amelyben a  betegek rendkívül feldobottnak vagy izgatottnak érzik magukat.. Az ilyen állapotú emberek úgy érezhetik, hogy a megszokottnál kevesebb alvásra van szükségük, beszédesebbek és fellelkesült gondolatok vagy ötletek jutnak eszükbe. Ugyanakkor szokatlanul ingerékenyek is lehetnek.
2.
TUDNIVALÓK A QUETIAPIN BLUEFISH  SZEDÉSE ELŐTT
Ne szedje az Quetiapin Bluefish -t:
Ha allergiás (túlérzékeny) a kvetiapinra vagy a  Quetiapin Bluefish  egyéb összetevőjére.
Ha szedi az alábbi gyógyszerek valamelyikét:
· a citokrom-P450 3A4 nevű enzimet gátló gyógyszerek, mint például HIV vagy AIDS kezelésére alkalmazott bizonyos gyógyszerek (proteáz gátlók)
· azol típusú gyógyszerek (gombaellenes szerek) 
· eritromicin vagy klaritromicin (fertőzésekre alkalmazott antibiotikumok)
· nefazodon (egy depresszió elleni gyógyszer)
Ne szedje a Quetiapin Bluefish-t, ha a fentiek vonatkoznak Önre. Ha nem biztos valamiben, kérdezze meg kezelőorvosát vagy gyógyszerészét, mielőtt elkezdené szedni a Quetiapin Bluefish filmtablettát.

A Quetiapin Bluefish fokozott elővigyázatossággal alkalmazható:

· Ha terhes, teherbe szeretne esni vagy szoptat; 

· Ha szívbetegsége van;
· Ha alacsony a vérnyomása;
· Ha májproblémái vannak;
· Ha valaha epilepsziás rohama volt;
· Ha szélütése volt;
· Ha cukorbeteg;
· Ha Ön idősebb vagy demenciában szenved;
· Ha Önnek vagy a családjában bárkinél korábban embólia (vérrög-képződés) fordult elő, ugyanis ezek a gyógyszerek embóliát okozhatnak 

Szóljon kezelőorvosának, ha az alábbiakat tapasztalja: 

· Magas testhőmérséklet (láz), izommerevség, zavartság.
· Kontrollálatlan mozgások, főleg az arcán vagy nyelvén.
A felsorolt állapotokat az ilyen típusú gyógyszer okozhatja.
A Quetiapin Bluefish filmtablettát nem szedhetik demenciában (bizonyos agyi funkciók elvesztésében) szenvedő idős betegek. Ennek az az oka, hogy a Quetiapin Bluefish a gyógyszerek azon csoportjába tartozik, amelyek a demenciával rendelkező idősebb betegeknél növelik a szélütés  (stroke), egyes esetekben pedig a halál kockázatát.

A kezelés ideje alatt szedett egyéb gyógyszerek

Feltétlenül tájékoztassa kezelőorvosát a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is. 

Ne szedje a Quetiapin Bluefish filmtablettát, ha szedi az alábbi gyógyszerek valamelyikét:

· Egyes HIV elleni gyógyszerek.
· azol típusú gyógyszerek (gombaellenes szerek) 
· Eritromicin vagy klaritromicin (fertőzésekre alkalmazott antibiotikumok).
· Nefazodon (egy depresszió elleni gyógyszer).
Mindig közölje kezelőorvosával vagy gyógyszerészével, ha az alábbi betegségekre szed vagy kap gyógyszereket:
· epilepszia (például fenitoin vagy karbamazepin)
· magas vérnyomás 

· álmatlanság (például barbiturátok)
· antipszichotikumok (például tioridazin) 

Ezek a gyógyszerek befolyásolják a Quetiapin Bluefish hatékonyságát.  

Az Quetiapin Bluefish egyidejű bevétele bizonyos ételekkel vagy italokkal
A Quetiapin Bluefish filmtablettát folyadékkal (egy pohár víz) kell bevenni. Nem javasolt a kvetiapin bevétele grapefruitlével.

Az ételnek nincs hatása erre a gyógyszerre. A Quetiapine Bluefish filmtabletta szedése alatt kerülni kell az alkoholfogyasztást, mert a két szer együttes hatásként álmosságot okozhat.  

Terhesség és szoptatás
A Quetiapin Bluefish-t csak akkor szedje terhesség alatt, amennyiben a gyógyszer előnyei indokolják az esetleges kockázat vállalását.Ezért a Quetiapin Bluefish  nem szedhető terhesség alatt, hacsak kezelőorvosa nem tekinti feltétlenül szükségesnek. Javasoljuk továbbá, hogy a Quetiapin Bluefish szedése alatt kerülje a szoptatást.
Ha az anya a terhesség utolsó trimeszterében (a terhesség utolsó három hónapjában) alkalmazta a

Quetiapin Bluefish-t, az újszülöttben a következő tünetek fordulhatnak elő: remegés, izommerevség és/vagy izomgyengeség, álmosság, nyugtalanság, légzési problémák, táplálkozási nehézség. Ha gyermekén a fenti tünetek bármelyikét észleli, keresse fel gyermekorvosát.
Mielőtt bármilyen gyógyszert elkezdene szedni, beszélje meg kezelőorvosával vagy gyógyszerészével.

A készítmény hatásai a gépjárművezetéshez és gépek kezeléséhez szükséges képességekre 

A Quetiapin Bluefish álmosságot okozhat. Ne vezessen gépjárművet, és ne kezeljen gépeket, amíg nem tudja, milyen hatással vannak Önre a tabletták. 

Fontos információk a Quetiapin Bluefish egyes összetevőiről

Ez a készítmény laktózt tartalmaz. Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.

A Quetiapin Bluefish 25 mg egyik összetevője, a sunset yellow (E110), allergiás reakciókat okozhat.

3.
HOGYAN KELL SZEDNI AZ QUETIAPIN BLUEFISH FILMTABLETTÁT?
Az Quetiapin Bluefish filmtablettát mindig az orvos által elmondottaknak megfelelően szedje. Amennyiben nem biztos az adagolást illetően, kérdezze meg orvosát vagy gyógyszerészét. 
Felnőttek:

Skizofrénia

A kezdeti dózis a kezelés első négy napján 

· 50 mg (1. nap), 100 mg (2. nap), 200 mg (3. nap) és 300 mg (4. nap), vagy 

· 100 mg (1. nap), 200 mg (2. nap), 300 mg (3. nap) és 400 mg (4. nap).
A 4. naptól kezdve a kezelőorvosa meghatározza, mennyi tablettát kell bevennie naponta.  A dózis 150-től 750 mg/nap-ig állítható, egyéni kezeléstől és szükségletektől függően. 

Betegek mániás fázisban

A kezdeti dózis a kezelés első négy napján 

· 100 mg (1. nap), 200 mg (2. nap), 300 mg (3. nap) és 400 mg (4. nap).
A 4. naptól kezdve a kezelőorvosa meghatározza, mennyi tablettát kell bevennie naponta.  A dózis 200-tól 800 mg/nap-ig állítható, egyéni kezeléstől és szükségletektől függően. 

Idős kor: 
A kezdeti dózis csökkenthető, ha Ön idősebb, vagy máj-, illetve veseproblémái vannak.

Gyermekek és 18 éves kor alatti serdülők
A Quetiapin Bluefish-t gyermekek és 18 éves kor alatti serdülők nem szedhetik.

· Tablettáit beveheti naponta egyszer lefekvés előtt, vagy naponta kétszer , a betegségétől függően

· A tablettákat egy pohár vízzel, egyszerre kell lenyelni.
· A tablettákat étkezés közben, vagy attól függetlenül is beveheti.
· Ne igyon grapefruitlét, miközben a Quetiapin Bluefish-t veszi be. Ezzel befolyásolhatná a gyógyszer hatékonyságát.
· Ne hagyja abba a gyógyszer szedését, akkor sem, ha már jobban érzi magát, anélkül, hogy a kezelőorvosa utasítaná erre.
A 100, 200 és 300 mg tabletták széttörése: Tartsa mindkét hüvelykujját közel a tabletta felezővonalához. Gyengén nyomja meg a tablettát, hogy kettétörjön.

Ne hagyja abba a gyógyszer szedését, akkor sem, ha már jobban érzi magát, anélkül, hogy kezelőorvosa utasítaná erre.
Ha az előírtnál több Quetiapin Bluefish -t vett be
Ha véletlenül túl sok tablettát vett be, álmosságot, szédülést és tachikardiát (gyors szívverés) és alacsony vérnyomást tapasztalhat. Azonnal vegye fel a kapcsolatot kezelőorvosával vagy a legközelebbi kórházzal.

Ha elfelejtette bevenni a Quetiapin Bluefish -t
Ha elfelejtette bevenni a tablettát, vegye be, amint eszébe jut. Ne vegyen be kétszeres adagot a kihagyott  adag  pótlására.

Ha idő előtt abbahagyja a Quetiapin Bluefish szedését
A kezelést csak kezelőorvosával konzultálva módosíthatja vagy állíthatja le.
Amennyiben hirtelen abbahagyja a Quetiapin Bluefish  szedését, lehet, hogy nem fog tudni elaludni (álmatlanság), vagy fejfájást, hasmenést, hányingert (hányás), szédülést vagy ingerlékenységet tapasztalhat. Orvosa javasolhatja, hogy a kezelés befejezése előtt folyamatosan csökkentse a dózist.

Ha bármilyen további kérdése van a készítmény alkalmazásával kapcsolatban, kérdezze meg orvosát vagy gyógyszerészét.

4.
LEHETSÉGES MELLÉKHATÁSOK

Mint minden gyógyszer, így a Quetiapin Bluefish is okozhat mellékhatásokat, amelyek azonban nem mindenkinél jelentkeznek. 

Azonnal hívja kezelőorvosát vagy menjen kórházba, ha nagyon álmosnak érzi magát, ha görcsöt (görcsrohamot) észlel, vagy merevedési zavart tapasztal.

Nagyon gyakori mellékhatások (10-ből több, mint 1 beteget érint):
· Szédülés 
· Álmosságérzet (ez elmúlhat, ha folytatja a tabletták szedését). 

· Fejfájás
· Triglicerid- és koleszterinszint növekedése
Elvonási tünetek (azok a tünetek, amelyek akkor jelentkeznek, ha Quetiapin Bluefish szedését hirtelen abbahgyja). Ezek lehetnek: alvászavar (álmatlanság), rossz közérzet (hányinger), fejfájás, hasmenés, hányinger (hányás), szédülés vagy ingerlékenység. Ezek általában az utolsó dózis bevételét követő 1 héten belül eltűnnek.
Gyakori mellékhatások (100-ből 1-10 beteget érint):

· Gyors szívverés 

· Szájszárazság
· Székrekedés 

· Emésztési zavar 
· Gyengeség érzet)
· Végtagdagadás 

· Súlygyarapodás, főleg a kezelés első heteiben  

· Orrdugulás
· Vérnyomásesés felállás közben
· Ideiglenes eszméletvesztés
· Kreatin-kináz növekedés
·    Májenzimszint-növekedés
·    Vércukorszint-növekedés
·    Alacsony fehérvérsejt-szintek
·    Ájulás
Nem gyakori mellékhatások (1000-ből 1-10 beteget érint):
· Allergiás reakciók, amelyek lehetnek kidudorodó bőrkiütések, a bőr vagy az ajak feldagadása,

· Görcsök (görcsrohamok)
· Kellemetlen érzet a lábakban (nyugtalan láb szindróma)
· Májenzimszint-növekedés
Ritka mellékhatások (10 000-ből 1-10 beteget érint):
· Sárgaság (a bőr besárgulása)
· Priapizmus (a hímvessző hosszan tartó és fájdalmas merevedése)
· Neuroleptikus malignus szindróma (olyan tüneteket magában foglaló állapot, mint: megváltozott tudatállapot, láz, kifejezett álmosság, izommerevség, a vérnyomásban bekövetkező jelentős változások, és gyors szívverés).
Nagyon ritka mellékhatások (10 000-ből kevesebb, mint 1 beteget érint):
· Súlyos allergiás reakció (anafilaxia), amely nehézlégzést vagy sokkot okozhat.
· magas vérglukózszint (hiperglikémia) vagy a meglevő cukorbetegség
         (diabetesz mellitusz) rosszabbodása
· Kontrollálatlan mozgások, főleg az arcán vagy nyelvén (tardív diszkinézia).
· Májgyulladás (hepatitisz)
· Arc-, gége-, végtagduzzanat vagy légzési problémák (angioödéma)
· Súlyos allergiás reakciók, amelyek lehetnek: kidudorodó bőrkiütések, a bőr vagy az ajak feldagadása, (Stevens-Johnson szindróma)
Nem ismert gyakoriság (a gyakoriság a rendelkezésre álló adatok alapján nem becsülhető meg) 
· Bizonyos vérsejtek számának csökkenése (neutropénia)
Embólia (vérrög-képződés) a vénákban, főleg a lábakban (tünetei: lábdagadás, fájdalom és kivörösödés a lábakon), mely a véredényeken keresztül eljuthat a tüdőbe, ami mellkasi fajdalmat és nehézlégzést okoz. Ha a fenti tünetek bármelyikét észleli, azonnal forduljon orvoshoz.

Egyes mellékhatások csak vérteszt elvégzése után láthatók. Ezek lehetnek: zsírszint- (trigliceridek és teljes koleszterin) vagy cukorszint-emelkedés a vérben és egyes vérsejtek-számának csökkenése. Kezelőorvosa időről időre vérvizsgálat végzését írhatja Önnek elő.

Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.

Gyermekek és serdülők

Ugyanazok a mellékhatások, melyek felnőtteknél fordulhatnak elő, gyermekeknél és serdülőknél is előfordulhatnak.

Az alábbi mellékhatást csak gyermekeknél és serdülőknél észlelték:

Nagyon gyakori (10-ből több, mint 1 beteget érint) mellékhatás:

· Vérnyomás emelkedése

Az alábbi mellékhatásokat gyermekeknél és serdülőknél gyakrabban észlelték.

Nagyon gyakori (10-ből több, mint 1 beteget érint) mellékhatás:

· A prolaktinnak nevezett hormon mennyiségének az emelkedése a vérben. A prolaktin hormon emelkedése ritka esetekben az alábbiakhoz vezethet:

· Fiúknál és lányoknál az emlő megduzzadhat és váratlanul tejet termel

· Lányoknál elmarad a havi vérzés, vagy a menstruációs ciklus szabálytalanná válik

· Étvágy fokozódása

· Kóros izommozgások. Ide tartozik az izommozgás elkezdésének a nehézsége, a remegés, nyugtalanság-érzet vagy a fájdalommal nem járó izommerevség.

5.
HOGYAN KELL A QUETIAPIN BLUEFISH -T TÁROLNI?
Az eredeti csomagolásában tárolandó.
A gyógyszer gyermekektől elzárva tartandó!
A kartonon feltüntetett lejárati idő után ne szedje a Quetiapin Bluefish -t. A lejárati idő a megadott hónap utolsó napjára vonatkozik.
A gyógyszereket nem szabad a szennyvízzel vagy a háztartási hulladékkal együtt megsemmisíteni. Kérdezze meg gyógyszerészét, hogy szükségtelenné vált gyógyszereit miként semmisítse meg. Ezek az intézkedések elősegítik a környezet védelmét.

6.
TOVÁBBI INFORMÁCIÓK
Mit tartalmaz az Quetiapin Bluefish
-
A készítmény hatóanyaga a kvetiapin. 

Minden 25 mg tabletta 25 mg kvetiapint tartalmaz (kvetiapin fumarát formájában)
Minden 100 mg tabletta 100 mg kvetiapint tartalmaz (kvetiapin fumarát formájában)
Minden 150 mg tabletta 150 mg kvetiapint tartalmaz (kvetiapin fumarát formájában)
Minden 200 mg tabletta 200 mg kvetiapint tartalmaz (kvetiapin fumarát formájában)
Minden 300 mg tabletta 300 mg kvetiapint tartalmaz (kvetiapin fumarát formájában)
Egyéb összetevők:
Tablettamag:

Hipromellóz 

Kálcium hidrogén foszfát-dihidrát

Laktóz-monohidrát

Kukoricakeményítő

A-típusú karboximetil-keményítő nátrium  


Magnézium-sztearát 


Mikrokristályos cellulóz ph 102 


Talkum 


Vízmentes -kolloid-szilicium-dioxid
Bevonat:
25 mg: 

Opadry-Pink 02B34304
Sárga vas-oxid (E 172)

Vörös vas-oxid (E 172)
Hipromellóz 2910 (E464)
Titán-dioxid (E171)
Makrogol 400
 FD+C Yellow #6 / Sunset yellow FCF Aluminium lake (E110)
100 mg: 

Opadry Yellow 02B32696

Sárga vas-oxid (E 172)
Hipromellóz 2910 (E464) 

Titán-dioxid (E171)
Makrogol 400
150 mg:

Opadry Yellow 02B32696

Sárga vas-oxid (E 172)
Hipromellóz 2910 (E464) 

Titán-dioxid (E171)         

Makrogol 400
Hidroxipropil-cellulóz  
Talkum 

200 és 300 mg: 

Opadry White 20ª28735

Hidroxipropil-cellulóz (E463) 

Hipromellóz 2910 (E464)
Talkum
Titán-dioxid (E171)
Milyen az Quetiapin Bluefish külleme és mit tartalmaz a csomagolás
25 mg:
Barackszínű, kerek, mindkét oldalán domború felületű filmtabletta kb. 5,7 mm-es átmérővel 

100 mg:
Sárga, kerek, mindkét oldalán domború felületű filmtabletta, egyik oldalán felezővonallal ellátva, kb. 9,1 mm-es átmérővel 

150 mg:
Halványsárga színű, kerek, mindkét oldalán domború felületű filmtabletta kb. 10,45 mm-es átmérővel 

200 mg: 
Fehér, kerek, mindkét oldalán domború felületű filmtabletta egyik oldalán felezővonallal ellátva, kb. 12,1 mm-es átmérővel
300 mg: 
Fehér, hosszúkás, mindkét oldalán domború felületű filmtabletta egyik oldalán felezővonallal ellátva,

A 100, 200 és 300 mg tabletták egyenlő adagokra oszthatók.

Kiszerelések: 

25 mg, 100 mg, 150 mg, 200 mg és 300 mg  (60 db filmtabletta)
A forgalomba hozatali engedély jogosultja 
Bluefish Pharmaceuticals AB, 

Torsgatan 11, 

111 23 Stockholm, 

Svédország.
Gyártó

Genepharm SA, 

18th klm. Marathonos Av, 

153 51 Pallini Attikis, 

Görögország.
OGYI-T-20892/01-05
A betegtájékoztató engedélyezésének dátuma: 2013 március
OGYI/23263/2010
OGYI/23265/2010

OGYI/23267/2010
OGYI/23270/2010
OGYI/5141/2012

OGYI/5142/2012
OGYI/5144/2012
OGYI/5145/2012
OGYI/5146/2012
OGYI/25730/2012


